中吕・朝天子山中杂书三首
作者：张可久
朝代：元

paragraphs: 罢手，去休，已落在渊明后。
百年心事付沙鸥，更谁是忘机友。
洞口渔舟，桥边村酒，这清闲何处有？树头，锦鸠，花外啼春昼。
夜长，未央，盼杀鸡三唱。
东华听漏满靴霜，却笑渊明强。
月朗禅床，风清鹤帐，梦不到名利场。
草堂，暗香，春已到梅梢上。
醉馀，草书，李愿盘谷序。
青山一片范宽图，怪我来何暮？鹤骨清癯，蜗壳蘧庐，得安闲心自足。
蹇驴，和酒壶，风雪梅花路。
野景亭瓜田邵平，草堂杜陵，五柳庄彭泽令。
牵牛篱落掩柴荆，犬吠林塘静。
树顶蟾明，水面风生，听渔歌三四声。
小亭，野景，动著我莼鲈兴。
酸斋席上听胡琴玉鞭，翠钿，记马上昭君面。
一梭银线解冰泉，碎拆骊珠串。
雁舞秋烟，莺啼春院，伤心塞草边。
醉仙，彩笺，写万里关山怨。
春思见他，问咱，怎忘了当初话？东风残梦小窗纱，月冷秋千架。
自把琵琶，灯前弹罢，春深不到家。
五花，骏马，何处垂杨下。
梅友元帅席上老夫，病余，尚草《长门赋》。
阿莲娇吻贯骊珠，试听《莺啼序》。
玉露冰壶，香风琼树，醉归来不用扶。
小奴，按舞，看了梅花去。